title: Εκτελεστικός κανονισμός (ΕΕ) 2017/1006 της Επιτροπής, της 15ης Ιουνίου 2017, για την τροποποίηση του εκτελεστικού κανονισμού (ΕΕ) αριθ. 1206/2012 σχετικά με την αλλαγή του στελέχους παραγωγής του παρασκευάσματος ενδο-1,4-β-ξυλανάση που παράγεται από Aspergillus oryzae (DSM 10287) ως πρόσθετη ύλη ζωοτροφών για πουλερικά προς πάχυνση, απογαλακτισμένα χοιρίδια και χοίρους προς πάχυνση (κάτοχος άδειας: DSM Nutritional Products Ltd.) (Κείμενο που παρουσιάζει ενδιαφέρον για τον ΕΟΧ )

text:
                  16.6.2017

                  EL

                  Επίσημη Εφημερίδα της Ευρωπαϊκής Ένωσης

                  L 153/9

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1006 ΤΗΣ ΕΠΙΤΡΟΠΉΣ
      της 15ης Ιουνίου 2017
      για την τροποποίηση του εκτελεστικού κανονισμού (ΕΕ) αριθ. 1206/2012 σχετικά με την αλλαγή του στελέχους παραγωγής του παρασκευάσματος ενδο-1,4-β-ξυλανάση που παράγεται από Aspergillus oryzae (DSM 10287) ως πρόσθετη ύλη ζωοτροφών για πουλερικά προς πάχυνση, απογαλακτισμένα χοιρίδια και χοίρους προς πάχυνση (κάτοχος άδειας: DSM Nutritional Products Ltd.)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
      Εκτιμώντας τα ακόλουθα:

                  (1)

                  Η χρήση του παρασκευάσματος ενδο-1,4-β-ξυλανάση που παράγεται από τον μύκητα Aspergillus oryzae (DSM 10287) και ανήκει στην κατηγορία πρόσθετων υλών «ζωοτεχνικές πρόσθετες ύλες», εγκρίθηκε για δέκα έτη ως πρόσθετη ύλη ζωοτροφών για πουλερικά προς πάχυνση, απογαλακτισμένα χοιρίδια και χοίρους προς πάχυνση με τον εκτελεστικό κανονισμό (ΕΕ) αριθ. 1206/2012 της Επιτροπής (2).

                  (2)

                  Σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, ο κάτοχος της άδειας πρότεινε την αλλαγή των όρων της άδειας του εν λόγω παρασκευάσματος με αίτηση για αλλαγή του στελέχους παραγωγής, από Aspergillus oryzae (DSM 10287) σε Aspergillus oryzae (DSM 26372). Η αίτηση συνοδευόταν από τα σχετικά στοιχεία που τεκμηριώνουν το αίτημά του. Η Επιτροπή διαβίβασε την εν λόγω αίτηση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή»).

                  (3)

                  Η Αρχή, στη γνωμοδότηση που εξέδωσε στις 14 Ιουλίου 2016 (3), κατέληξε στο συμπέρασμα ότι το παρασκεύασμα ενδο-1,4-β-ξυλανάση που παράγεται από Aspergillus oryzae (DSM 26372) δεν έχει δυσμενείς επιδράσεις στην υγεία των ζώων, του ανθρώπου και στο περιβάλλον. Επίσης, η Αρχή κατέληξε στο συμπέρασμα ότι η εν λόγω πρόσθετη ύλη έχει τη δυνατότητα να είναι αποτελεσματική ως ζωοτεχνική πρόσθετη ύλη στα πουλερικά προς πάχυνση, τα απογαλακτισμένα χοιρίδια και τους χοίρους προς πάχυνση. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Ακόμα, η Αρχή επαλήθευσε την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (4)

                  Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.

                  (5)

                  Συνεπώς, ο εκτελεστικός κανονισμός (ΕΕ) αριθ. 1206/2012 θα πρέπει να τροποποιηθεί αναλόγως.

                  (6)

                  Επειδή δεν απαιτείται η άμεση εφαρμογή των τροποποιήσεων των όρων της άδειας για λόγους ασφάλειας, είναι σκόπιμο να προβλεφθεί μεταβατική περίοδος που θα επιτρέψει στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που απορρέουν από τη χορήγηση της άδειας.

                  (7)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Το παράρτημα του εκτελεστικού κανονισμού (ΕΕ) αριθ. 1206/2012 αντικαθίσταται από το κείμενο του παραρτήματος του παρόντος κανονισμού.
      Άρθρο 2
      Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα, οι οποίες έχουν παραχθεί και επισημανθεί πριν από τις 6 Ιανουαρίου 2018, σύμφωνα με τους κανόνες που ίσχυαν πριν από τις 6 Ιουλίου 2017, μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 15 Ιουνίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  ΕΕ L 347 της 15.12.2012, σ. 12.

         (3)  EFSA Journal 2016· 14(8):4564.

         ΠΑΡΑΡΤΗΜΑ
         «
               ΠΑΡΑΡΤΗΜΑ

                           Αριθμός ταυτοποίησης της πρόσθετης ύλης

                           Επωνυμία του κατόχου της άδειας

                           Πρόσθετη ύλη

                           Σύνθεση, χημικός τύπος, περιγραφή, αναλυτική μέθοδος

                           Είδος ή κατηγορία ζώου

                           Μέγιστη ηλικία

                           Ελάχιστη περιεκτικότητα

                           Μέγιστη περιεκτικότητα

                           Λοιπές διατάξεις

                           Λήξη της περιόδου ισχύος της άδειας

                           Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                              Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας

                           4a1607i

                           DSM Nutritional Products Ltd.

                           ενδο-1,4-β-ξυλανάση
                           EC 3.2.1.8

                              Σύνθεση πρόσθετης ύλης

                           Παρασκεύασμα ενδο-1,4-β-ξυλανάσης που παράγεται από Aspergillus oryzae (DSM 26372) με ελάχιστη δραστικότητα:

                                       Σε στερεά μορφή: 1 000  FXU (1)/g

                                       Σε υγρή μορφή: 650 FXU/ml

                              Χαρακτηρισμός της δραστικής ουσίας

                           ενδο-1,4-β-ξυλανάση που παράγεται από Aspergillus oryzae (DSM 26372)

                              Αναλυτική μέθοδος
                               (2)

                           Για τον ποσοτικό προσδιορισμό της ενδο-1,4-β-ξυλανάσης που παράγεται από Aspergillus oryzae (DSM 26372) σε πρόσθετη ύλη ζωοτροφών:

                                       —

                                       χρωματομετρική μέθοδος για τη μέτρηση των χρωματισμένων ενώσεων που παράγονται από το δινιτροσαλικυλικό οξύ (DNSA) και των ξυλοζυλικών τμημάτων που απελευθερώνονται από τη δράση της ξυλανάσης επί της αραβινοξυλάνης.

                                 Για τον ποσοτικό προσδιορισμό της ενδο-1,4-β-ξυλανάσης που παράγεται από Aspergillus oryzae (DSM26372) σε προμείγματα και σε ζωοτροφές:

                                       —

                                       χρωματομετρική μέθοδος για τη μέτρηση υδατοδιαλυτής χρωστικής ουσίας που απελευθερώνεται με τη δράση της ξυλανάσης από σημασμένη με χρωστική αζωξυλάνη βρώμης και όλυρας.

                           Πουλερικά προς πάχυνση

                           —

                           100 FXU

                           —

                                       1.

                                       Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και η σταθερότητα κατά τη θερμική κατεργασία.

                                       2.

                                       Μέγιστη συνιστώμενη δόση ανά χιλιόγραμμο πλήρους ζωοτροφής:

                                                   —

                                                   πουλερικά προς πάχυνση: 200 FXU,

                                                   —

                                                   χοιρίδια (απογαλακτισμένα): 400 FXU,

                                                   —

                                                   χοίροι προς πάχυνση: 400 FXU.

                                       3.

                                       Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της χρήσης. Όταν οι κίνδυνοι αυτοί δεν είναι δυνατό να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ των οποίων μέσα προστασίας της αναπνοής και του δέρματος.

                                       4.

                                       Για χρήση σε απογαλακτισμένα χοιρίδια μέγιστου βάρους περίπου 35 kg.

                           4 Ιανουαρίου 2023

                           Απογαλακτισμένα χοιρίδια

                           200 FXU

                           Χοίροι προς πάχυνση

                           200 FXU

                     »

            (1)  1 FXU είναι η ποσότητα ενζύμου που ελευθερώνει 7,8 μικρογραμμομόρια αναγωγικών σακχάρων (ισοδυνάμων ξυλόζης) από αζω-αραβινοξυλάνη σίτου ανά λεπτό σε pH 6,0 και σε θερμοκρασία 50 °C.

            (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) αριθ. 67/2013 της Επιτροπής, της 24ης Ιανουαρίου 2013 , σχετικά με τον ελάχιστο δασμό που καθορίζεται για τη ζάχαρη κατόπιν του πρώτου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 36/2013

text:
               25.1.2013

               EL

               Επίσημη Εφημερίδα της Ευρωπαϊκής Ένωσης

               L 22/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 67/2013 ΤΗΣ ΕΠΙΤΡΟΠΉΣ
   της 24ης Ιανουαρίου 2013
   σχετικά με τον ελάχιστο δασμό που καθορίζεται για τη ζάχαρη κατόπιν του πρώτου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 36/2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 186 σε συνδυασμό με το άρθρο 4,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) αριθ. 36/2013 της Επιτροπής (2) προκηρύχθηκε διαρκής διαγωνισμός για την περίοδο εμπορίας 2012/2013 για την εισαγωγή ζάχαρης των κωδικών ΣΟ 1701 14 10 και 1701 99 10 με μειωμένο δασμό.

               (2)

               Σύμφωνα με το άρθρο 6 του εκτελεστικού κανονισμού (ΕΕ) αριθ. 36/2013, η Επιτροπή θα αποφασίσει, με βάση τις προσφορές που υποβλήθηκαν κατόπιν επιμέρους διαγωνισμού, είτε να καθορίσει είτε να μην καθορίσει ελάχιστο δασμό ανά οκταψήφιο κωδικό ΣΟ.

               (3)

               Βάσει των προσφορών που υποβλήθηκαν για τον πρώτο επιμέρους διαγωνισμό θα πρέπει να καθοριστεί ελάχιστος δασμός για τη ζάχαρη που υπάγεται στους κωδικούς ΣΟ 1701 14 10 και 1701 99 10.

               (4)

               Για να δοθεί γρήγορα σήμα στην αγορά και να διασφαλιστεί η αποτελεσματική διαχείριση του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (5)

               Η επιτροπή διαχείρισης της κοινής οργάνωσης των γεωργικών αγορών δεν διατύπωσε γνώμη εντός της προθεσμίας που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Όσον αφορά τον πρώτο επιμέρους διαγωνισμό στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 36/2013, για τον οποίο η προθεσμία υποβολής προσφορών έληξε στις 23 Ιανουαρίου 2013, καθορίστηκε ο ελάχιστος δασμός που αναφέρεται στο παράρτημα του παρόντος κανονισμού για τη ζάχαρη που υπάγεται στους κωδικούς ΣΟ 1701 14 10 και 1701 99 10.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιανουαρίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 16 της 19.1.2013, σ. 7.

      ΠΑΡΑΡΤΗΜΑ

         Ελάχιστοι δασμοί

                  (ευρώ/τόνο)

                  Οκταψήφιος κωδικός ΣΟ

                  Ελάχιστος δασμός

                  1

                  2

                  1701 14 10

                  195,00

                  1701 99 10

                  240,00

                              (—)

                              δεν καθορίστηκε ελάχιστος δασμός (όλες οι προσφορές απορρίφθηκαν)

                              (X)

                              δεν υποβλήθηκαν προσφορές


title: Εκτελεστικός κανονισμός (ΕΕ) αριθ. 1094/2011 της Επιτροπής, της 28ης Οκτωβρίου 2011 , σχετικά με τον καθορισμό των συντελεστών που εφαρμόζονται στα σιτηρά τα οποία εξάγονται υπό μορφή Scotch whisky για την περίοδο 2011/2012

text:
               29.10.2011

               EL

               Επίσημη Εφημερίδα της Ευρωπαϊκής Ένωσης

               L 283/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1094/2011 ΤΗΣ ΕΠΙΤΡΟΠΉΣ
   της 28ης Οκτωβρίου 2011
   σχετικά με τον καθορισμό των συντελεστών που εφαρμόζονται στα σιτηρά τα οποία εξάγονται υπό μορφή Scotch whisky για την περίοδο 2011/2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1670/2006 της Επιτροπής, της 10ης Νοεμβρίου 2006, περί λεπτομερών κανόνων εφαρμογής του κανονισμού (ΕΚ) αριθ. 1784/2003 του Συμβουλίου όσον αφορά τον καθορισμό και τη χορήγηση προσαρμοσμένων επιστροφών για τα σιτηρά που εξάγονται υπό μορφή οινοπνευματωδών ποτών (2), και ιδίως το άρθρο 5,
   Εκτιμώντας τα ακόλουθα:

               (1)

               Το άρθρο 4 παράγραφος 1 του κανονισμού (ΕΚ) αριθ. 1670/2006 προβλέπει ότι οι ποσότητες των σιτηρών για τις οποίες χορηγείται επιστροφή είναι οι ποσότητες των σιτηρών που τίθενται υπό έλεγχο και παραδίδονται για απόσταξη, στις οποίες εφαρμόζεται συντελεστής που καθορίζεται σε ετήσια βάση για κάθε ενδιαφερόμενο κράτος μέλος. Ο συντελεστής αυτός εκφράζει την υφιστάμενη σχέση, για το σχετικό οινοπνευματώδες ποτό, μεταξύ των συνολικών εξαγόμενων ποσοτήτων και των συνολικών ποσοτήτων που διατίθενται στο εμπόριο βάσει της τάσης που διαπιστώνεται ως προς την εξέλιξη των εν λόγω ποσοτήτων στη διάρκεια των ετών, των οποίων ο αριθμός αντιστοιχεί στο μέσο χρονικό διάστημα παλαίωσης του εν λόγω οινοπνευματώδους ποτού.

               (2)

               Με βάση τις πληροφορίες που διαβίβασε το Ηνωμένο Βασίλειο για την περίοδο από την 1η Ιανουαρίου έως τις 31 Δεκεμβρίου 2010, η εν λόγω μέση περίοδος παλαίωσης κατά το 2010 ήταν οκτώ έτη για το Scotch whisky.

               (3)

               Ο κανονισμός (ΕΕ) αριθ. 1113/2010 της Επιτροπής, της 1ης Δεκεμβρίου 2010, σχετικά με τον καθορισμό των συντελεστών που εφαρμόζονται στα σιτηρά τα οποία εξάγονται με τη μορφή του Scotch whisky για την περίοδο 2010/2011 (3) έχει παύσει να παράγει τα αποτελέσματά του, δεδομένου ότι αφορά τους συντελεστές που ίσχυαν για την περίοδο 2010/2011. Πρέπει, συνεπώς, να καθοριστούν οι συντελεστές για την περίοδο από την 1η Οκτωβρίου 2011 έως τις 30 Σεπτεμβρίου 2012.

               (4)

               Το άρθρο 10 του πρωτοκόλλου 3 της συμφωνίας για τον Ευρωπαϊκό Οικονομικό Χώρο αποκλείει τη χορήγηση επιστροφών κατά την εξαγωγή προς το Λιχτενστάιν, την Ισλανδία και τη Νορβηγία. Επιπλέον, η Ένωση έχει συνάψει συμφωνίες με ορισμένες τρίτες χώρες που προβλέπουν την κατάργηση των επιστροφών κατά την εξαγωγή. Συνεπώς, κατ’ εφαρμογή του άρθρου 7 παράγραφος 2 του κανονισμού (ΕΚ) αριθ. 1670/2006, θα πρέπει να ληφθούν υπόψη τα ανωτέρω στον υπολογισμό των συντελεστών για την περίοδο 2011/2012,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για την περίοδο από την 1η Οκτωβρίου 2011 έως τις 30 Σεπτεμβρίου 2012, οι συντελεστές που αναφέρονται στο άρθρο 4 του κανονισμού (ΕΚ) αριθ. 1670/2006 και εφαρμόζονται στα σιτηρά που χρησιμοποιούνται στο Ηνωμένο Βασίλειο για την παρασκευή του Scotch whisky, καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2011 έως τις 30 Σεπτεμβρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Οκτωβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 312 της 11.11.2006, σ. 33.

      (3)  ΕΕ L 316 της 2.12.2010, σ. 2.

      ΠΑΡΑΡΤΗΜΑ

         Συντελεστές που εφαρμόζονται στο Ηνωμένο Βασίλειο

                  Περίοδος εφαρμογής

                  Εφαρμοζόμενος συντελεστής

                  στην κριθή που μεταποιείται σε βύνη η οποία χρησιμοποιείται για την παρασκευή του «malt whisky»

                  στα σιτηρά που χρησιμοποιούνται για την παρασκευή του «grain whisky»

                  Από την 1η Οκτωβρίου 2011 έως τις 30 Σεπτεμβρίου 2012

                  0,296

                  0,229


title: Εκτελεστικός κανονισμός (ΕΕ) 2017/1420 του Συμβουλίου, της 4ης Αυγούστου 2017, σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και σχετικά με την κατάργηση του εκτελεστικού κανονισμού (ΕΕ) 2017/150

text:
               5.8.2017

               EL

               Επίσημη Εφημερίδα της Ευρωπαϊκής Ένωσης

               L 204/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1420 ΤΟΥ ΣΥΜΒΟΥΛΊΟΥ
   της 4ης Αυγούστου 2017
   σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και σχετικά με την κατάργηση του εκτελεστικού κανονισμού (ΕΕ) 2017/150
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1), και ιδίως το άρθρο 2 παράγραφος 3,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 27 Ιανουαρίου 2017 το Συμβούλιο εξέδωσε τον εκτελεστικό κανονισμό (ΕΕ) 2017/150 (2) σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001, ο οποίος καταρτίζει ενημερωμένο κατάλογο προσώπων, ομάδων και οντοτήτων έναντι των οποίων ισχύει ο κανονισμός (ΕΚ) αριθ. 2580/2001 («ο κατάλογος»).

               (2)

               Το Συμβούλιο γνωστοποίησε σε όλα τα πρόσωπα, ομάδες και οντότητες για τα οποία αυτό ήταν πρακτικώς εφικτό το σκεπτικό βάσει του οποίου εισήχθησαν στον κατάλογο.

               (3)

               Με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης, το Συμβούλιο πληροφόρησε τα πρόσωπα, τις ομάδες και τις οντότητες του καταλόγου ότι αποφάσισε να τα διατηρήσει στον κατάλογο. Το Συμβούλιο πληροφόρησε επίσης τα σχετικά πρόσωπα, τις ομάδες και τις οντότητες ότι έχουν τη δυνατότητα να ζητήσουν το σκεπτικό του Συμβουλίου βάσει του οποίου περιελήφθησαν στον κατάλογο, εάν το σκεπτικό δεν τους είχε ήδη γνωστοποιηθεί.

               (4)

               Το Συμβούλιο προέβη σε επανεξέταση του καταλόγου, όπως απαιτείται από το άρθρο 2 παράγραφος 3 του κανονισμού (ΕΚ) αριθ. 2580/2001. Κατά την επανεξέταση αυτή, το Συμβούλιο έλαβε υπόψη τις παρατηρήσεις που του υπέβαλαν οι ενδιαφερόμενοι, καθώς και τις ενημερωμένες πληροφορίες που ελήφθησαν από τις αρμόδιες εθνικές αρχές σχετικά με το καθεστώς των καταχωρισμένων στον κατάλογο προσώπων και οντοτήτων σε εθνικό επίπεδο.

               (5)

               Το Συμβούλιο επιβεβαίωσε ότι οι αρμόδιες αρχές όπως αναφέρονται στο άρθρο 1 παράγραφος 4 της κοινής θέσης 2001/931/ΚΕΠΠΑ του Συμβουλίου (3) έλαβαν αποφάσεις έναντι όλων των προσώπων, ομάδων και οντοτήτων που έχουν εμπλακεί σε τρομοκρατικές πράξεις κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ. Επίσης το Συμβούλιο αποφάσισε ότι τα πρόσωπα, οι ομάδες και οι οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ θα πρέπει να συνεχίσουν να υπόκεινται στα ειδικά περιοριστικά μέτρα που προβλέπονται στον κανονισμό (ΕΚ) αριθ. 2580/2001.

               (6)

               Ο κατάλογος θα πρέπει να ενημερωθεί αναλόγως και ο εκτελεστικός κανονισμός (ΕΕ) 2017/150 θα πρέπει να καταργηθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κατάλογος που προβλέπεται στο άρθρο 2 παράγραφος 3 του κανονισμού (ΕΚ) αριθ. 2580/2001 περιλαμβάνεται στο παράρτημα του παρόντος κανονισμού.
   Άρθρο 2
   Ο εκτελεστικός κανονισμός (ΕΕ) 2017/150 καταργείται.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα του τα μέρη του και ισχύει άμεσα σε κάθε κράτος μέλος.
      Βρυξέλλες, 4 Αυγούστου 2017.

            Για το Συμβούλιο

            Ο Πρόεδρος

         M. MAASIKAS

      (1)  ΕΕ L 344, της 28.12.2001, σ. 70.

      (2)  Εκτελεστικός κανονισμός (ΕΕ) 2017/150 του Συμβουλίου, της 27ης Ιανουαρίου 2017, σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και σχετικά με την κατάργηση του εκτελεστικού κανονισμού (ΕΕ) 2016/1127 (ΕΕ L 23 της 28.1.2017, σ. 3)

      (3)  Κοινή θέση 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ L 344 της 28.12.2001, σ. 93).

      ΠΑΡΑΡΤΗΜΑ
      Κατάλογος των προσώπων, ομάδων και οντοτήτων που αναφέρονται στο άρθρο 1
      I.   ΠΡΟΣΩΠΑ

                  1.

                  ABDOLLAHI Hamed (άλλως Mustafa Abdullahi), γεννήθηκε στις 11 Αυγούστου 1960 στο Ιράν. Αριθ. διαβατηρίου: D9004878.

                  2.

                  AL-NASSER, Abdelkarim Hussein Mohamed, γεννήθηκε στο Al Ihsa (Σαουδική Αραβία), υπήκοος Σαουδικής Αραβίας.

                  3.

                  AL-YACOUB, Ibrahim Salih Mohammed, γεννήθηκε στις 16.10.1966 στο Tarut (Σαουδική Αραβία), υπήκοος Σαουδικής Αραβίας.

                  4.

                  ARBABSIAR Manssor (άλλως Mansour Arbabsiar), γεννήθηκε στις 6 ή 15 Μαρτίου 1955 στο Ιράν. Ιρανός και Αμερικανός υπήκοος. Αριθ. διαβατηρίου: C2002515 (Ιράν), Αριθ. διαβατηρίου: 477845448 (ΗΠΑ). Αριθ. εθνικής ταυτότητας: 07442833, ημερομηνία λήξης 15 Μαρτίου 2016 (δίπλωμα οδήγησης ΗΠΑ).

                  5.

                  BOUYERI, Mohammed (άλλως Abu ZUBAIR ή SOBIAR ή Abu ZOUBAIR), γεννήθηκε στις 8.3.1978 στο Άμστερνταμ (Κάτω Χώρες).

                  6.

                  EL HAJJ, Hassan Hassan, γεννήθηκε στις 22.3.1988 στην Zaghdraiya, Σιδώνα, Λίβανος, Καναδός πολίτης. Αριθμός διαβατηρίου: JX446643 (Καναδάς).

                  7.

                  IZZ-AL-DIN, Hasan (άλλως GARBAYA, Ahmed ή SA-ID ή SALWWAN, Samir), γεννήθηκε το 1963 στον Λίβανο· υπήκοος Λιβάνου.

                  8.

                  MELIAD Farah, γεννήθηκε στις 5.11.1980 στο Σίδνεϋ (Αυστραλία), Αυστραλός πολίτης. Αριθμός διαβατηρίου: M2719127 (Αυστραλία).

                  9.

                  MOHAMMED, Khalid Shaikh (άλλως ALI, Salem ή BIN KHALID, Fahd Bin Abdallah ή HENIN, Ashraf Refaat Nabith ή WADOOD, Khalid Abdul), γεννήθηκε στις 14.4.1965 ή 1.3.1964 στο Πακιστάν, αριθ. διαβατηρίου 488555.

                  10.

                  ȘANLI, Dalokay (άλλως Sinan), γεννήθηκε στις 13.10.1976 στο Pülümür (Τουρκία).

                  11.

                  SHAHLAI Abdul Reza (άλλως Abdol Reza Shala'i ή Abd-al Reza Shalai ή Abdorreza Shahlai ή Abdolreza Shahla'i ή Abdul-Reza Shahlaee ή Hajj Yusef ή Haji Yusif ή Hajji Yasir ή Hajji Yusif ή Yusuf Abu-al-Karkh), γεννήθηκε περί το 1957 στο Ιράν. Διευθύνσεις: 1) Kermanshah, Ιράν, 2) Στρατιωτική βάση Mehran, επαρχία Ilam, Ιράν.

                  12.

                  SHAKURI Ali Gholam, γεννήθηκε περί το 1965 στην Τεχεράνη (Ιράν).

                  13.

                  SOLEIMANI Qasem (άλλως Ghasem Soleymani ή Qasmi Sulayman ή Qasem Soleymani ή Qasem Solaimani ή Qasem Salimani ή Qasem Solemani ή Qasem Sulaimani ή Qasem Sulemani), γεννήθηκε στις 11 Μαρτίου 1957 στο Ιράν. Ιρανός υπήκοος. Αριθ. διαβατηρίου: 008827 (διπλωματικό διαβατήριο Ιράν), εκδόθηκε το 1999. Αξίωμα: Υποστράτηγος.

            II.   ΟΜΑΔΕΣ ΚΑΙ ΟΝΤΟΤΗΤΕΣ

                  1.

                  «Οργάνωση Abu Nidal» — «ANO» (άλλως «Επαναστατικό Συμβούλιο Φατάχ» ή «Αραβικές Επαναστατικές Ταξιαρχίες» ή «Μαύρος Σεπτέμβρης» ή «Επαναστατική Οργάνωση Σοσιαλιστών Μουσουλμάνων»).

                  2.

                  «Ταξιαρχία Μαρτύρων του Al-Aqsa».

                  3.

                  «Al-Aqsa e.V.».

                  4.

                  «Babbar Khalsa».

                  5.

                  «Κομμουνιστικό Κόμμα Φιλιππίνων», στο οποίο συμπεριλαμβάνεται ο «Νέος Λαϊκός Στρατός» («NPA») των Φιλιππίνων.

                  6.

                  «Gama'a al-Islamiyya» (άλλως «Al-Gama'a al-Islamiyya») («Ισλαμική Ομάδα» — «IG»).

                  7.

                  «İslami Büyük Doğu Akıncılar Cephesi» — «IBDA-C» («Μέγα Ισλαμικό Μέτωπο των Πολεμιστών της Ανατολής»).

                  8.

                  «Χαμάς», συμπεριλαμβανομένης της οργάνωσης «Hamas-Izz al-Din al-Qassem».

                  9.

                  «Στρατιωτική πτέρυγα της Χεζμπολάχ» [«Hizballah Military Wing», άλλως «Hezbollah Military Wing» ή «Hizbullah Military Wing» ή «Hizbollah Military Wing» ή «Hezballah Military Wing» ή «Hisbollah Military Wing» ή «Hizbu'llah Military Wing» ή «Hizb Allah Military Wing» ή «Συμβούλιο της Τζιχάντ» («Jihad Council») (και όλες οι μονάδες που δίνουν αναφορά σε αυτήν, συμπεριλαμβανομένου του Οργανισμού Εξωτερικής Ασφάλειας)].

                  10

                  «Hizbul Mujahideen» — «ΗΜ».

                  11.

                  «Khalistan Zindabad Force» («Δύναμη Κομάντο του Χαλιστάν») — «KZF».

                  12.

                  «Εργατικό Κόμμα του Κουρδιστάν» — «PKK» (άλλως «KADEK» ή «KONGRA-GEL»).

                  13.

                  «Τίγρεις για την Απελευθέρωση του Ταμίλ Ιλάμ» — «LTTE».

                  14.

                  «Ejército de Liberación Nacional» («Εθνικός Απελευθερωτικός Στρατός»).

                  15.

                  «Παλαιστινιακή Ισλαμική Τζιχάντ» — «PIJ».

                  16.

                  «Λαϊκό Μέτωπο για την Απελευθέρωση της Παλαιστίνης» — «PFLP».

                  17.

                  «Λαϊκό Μέτωπο για την Απελευθέρωση της Παλαιστίνης — Γενική Διοίκηση» (άλλως «PFLP — General Command»).

                  18.

                  «Fuerzas armadas revolucionarias de Colombia» — «FARC» («Επαναστατικές Ένοπλες Δυνάμεις της Κολομβίας»).

                  19.

                  «Devrimci Halk Kurtuluș Partisi-Cephesi» — «DHKP/C» (άλλως«Devrimci Sol») («Επαναστατική Αριστερά») ή «Dev Sol» («Επαναστατικός Λαϊκός Απελευθερωτικός Στρατός/Μέτωπο/Κόμμα»).

                  20.

                  «Sendero Luminoso» — «SL» («Φωτεινό Μονοπάτι»).

                  21.

                  «Teyrbazen Azadiya Kurdistan» — «TAK» (άλλως «Γεράκια της Λευτεριάς του Κουρδιστάν»).


title: Εκτελεστικός κανονισμός (ΕΕ) αριθ. 760/2011 της Επιτροπής, της 1ης Αυγούστου 2011 , σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11

text:
               2.8.2011

               EL

               Επίσημη Εφημερίδα της Ευρωπαϊκής Ένωσης

               L 199/46

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 760/2011 ΤΗΣ ΕΠΙΤΡΟΠΉΣ
   της 1ης Αυγούστου 2011
   σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 751/2011 της Επιτροπής (4).

               (2)

               Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 2 Αυγούστου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Αυγούστου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 259 της 1.10.2010, σ. 3.

      (4)  ΕΕ L 198 της 30.7.2011, σ. 25.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 2 Αυγούστου 2011

                  (EUR)

                  Κωδικός ΣΟ

                  Ποσό της αντιπροσωπευτικής τιμής για 100 kg καθαρού βάρους του εν λόγω προϊόντος

                  Ποσό του πρόσθετου δασμού για 100 kg καθαρού βάρους του εν λόγω προϊόντος

                  1701 11 10 (1)

                  49,99

                  0,00

                  1701 11 90 (1)

                  49,99

                  0,00

                  1701 12 10 (1)

                  49,99

                  0,00

                  1701 12 90 (1)

                  49,99

                  0,00

                  1701 91 00 (2)

                  54,48

                  1,13

                  1701 99 10 (2)

                  54,48

                  0,00

                  1701 99 90 (2)

                  54,48

                  0,00

                  1702 90 95 (3)

                  0,54

                  0,20

         (1)  Καθορισμός για τον ποιοτικό τύπο όπως ορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως ορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.


title: Εκτελεστικός κανονισμός (ΕΕ) αριθ. 556/2011 της Επιτροπής, της 8ης Ιουνίου 2011 , σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

text:
               9.6.2011

               EL

               Επίσημη Εφημερίδα της Ευρωπαϊκής Ένωσης

               L 150/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 556/2011 ΤΗΣ ΕΠΙΤΡΟΠΉΣ
   της 8ης Ιουνίου 2011
   σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1,
   Εκτιμώντας τα ακόλουθα:
   Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 9 Ιουνίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουνίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 350 της 31.12.2007, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  TR

                  110,0

                  ZZ

                  110,0

                  0707 00 05

                  TR

                  100,7

                  ZZ

                  100,7

                  0709 90 70

                  TR

                  122,8

                  ZZ

                  122,8

                  0805 50 10

                  AR

                  83,1

                  BR

                  36,6

                  TR

                  64,0

                  ZA

                  117,5

                  ZZ

                  75,3

                  0808 10 80

                  AR

                  83,1

                  BR

                  87,7

                  CL

                  87,5

                  CN

                  111,0

                  NZ

                  113,4

                  US

                  84,7

                  UY

                  50,2

                  ZA

                  94,7

                  ZZ

                  89,0

                  0809 10 00

                  TR

                  103,1

                  ZZ

                  103,1

                  0809 20 95

                  TR

                  392,6

                  XS

                  175,4

                  ZZ

                  284,0

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 195/2012 της Επιτροπής, της 8ης Μαρτίου 2012 , περί καθορισμού των ενωσιακών τιμών πώλησης των αλιευτικών προϊόντων που απαριθμούνται στο παράρτημα II του κανονισμού (ΕΚ) αριθ. 104/2000 του Συμβουλίου, για την αλιευτική περίοδο 2012

text:
               9.3.2012

               EL

               Επίσημη Εφημερίδα της Ευρωπαϊκής Ένωσης

               L 71/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 195/2012 ΤΗΣ ΕΠΙΤΡΟΠΉΣ
   της 8ης Μαρτίου 2012
   περί καθορισμού των ενωσιακών τιμών πώλησης των αλιευτικών προϊόντων που απαριθμούνται στο παράρτημα II του κανονισμού (ΕΚ) αριθ. 104/2000 του Συμβουλίου, για την αλιευτική περίοδο 2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση των αγορών των προϊόντων αλιείας και υδατοκαλλιέργειας (1), και ιδίως το άρθρο 25 παράγραφοι 1 και 6,
   Εκτιμώντας τα ακόλουθα:

               (1)

               Για καθένα από τα προϊόντα που παρατίθενται στο παράρτημα II του κανονισμού (ΕΚ) αριθ. 104/2000 καθορίζεται, πριν από την έναρξη της αλιευτικής περιόδου, τιμή πώλησης στην Ένωση η οποία ανέρχεται στο 70 % έως 90 % τουλάχιστον της τιμής προσανατολισμού.

               (2)

               Ο κανονισμός (ΕΕ) αριθ. 1388/2011 του Συμβουλίου (2) καθορίζει τις τιμές προσανατολισμού για το σύνολο των υπόψη προϊόντων για την αλιευτική περίοδο 2012.

               (3)

               Οι τιμές της αγοράς ποικίλλουν σημαντικά, ανάλογα με τα είδη και τους τρόπους παρουσίασης των προϊόντων, ιδίως όσον αφορά τα καλαμάρια και τον μπακαλιάρο.

               (4)

               Κατά συνέπεια, προκειμένου να καθοριστεί το επίπεδο των τιμών ώστε να ενεργοποιηθεί το μέτρο παρέμβασης που προβλέπεται στο άρθρο 25 παράγραφος 2 του κανονισμού (ΕΚ) αριθ. 104/2000, θα πρέπει να καθοριστούν οι συντελεστές μετατροπής για τα διάφορα είδη και τύπους παρουσίασης των κατεψυγμένων προϊόντων που εκφορτώνονται στην Ένωση.

               (5)

               Για να μην παρακωλυθεί η λειτουργία του συστήματος παρέμβασης για το έτος 2012, ο παρών κανονισμός πρέπει να ισχύσει αναδρομικά από την 1η Ιανουαρίου 2012.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιευτικών προϊόντων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ενωσιακές τιμές πώλησης, όπως προβλέπονται στο άρθρο 25 παράγραφος 1 του κανονισμού (ΕΚ) αριθ. 104/2000, που ισχύουν για την αλιευτική περίοδο 2012 για τα προϊόντα τα οποία απαριθμούνται στο παράρτημα II του εν λόγω κανονισμού, καθώς και οι τρόποι παρουσίασης και οι συντελεστές μετατροπής στους οποίους αναφέρονται, εμφαίνονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαρτίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 17 της 21.1.2000, σ. 22.

      (2)  ΕΕ L 346 της 30.12.2011, σ. 1.

      ΠΑΡΑΡΤΗΜΑ

         ΤΙΜΕΣ ΠΩΛΗΣΗΣ ΚΑΙ ΣΥΝΤΕΛΕΣΤΕΣ ΜΕΤΑΤΡΟΠΗΣ

                  Είδος

                  Παρουσίαση

                  Συντελεστής μετατροπής

                  Επίπεδο παρέμβασης

                  Τιμή προσανατολισμού
                  (ευρώ/τόνο)

                  Ιππόγλωσσα Γροιλανδίας
                  (Reinhardtius hippoglossoides)

                  Ολόκληρη ή εκσπλαχνισμένη, μετά ή άνευ κεφαλής

                  1,0

                  0,85

                  1 661

                  Μπακαλιάρος μερλούκιος
                  (Merluccius spp.)

                  Ολόκληρος ή εκσπλαχνισμένος, μετά ή άνευ κεφαλής

                  1,0

                  0,85

                  1 068

                  Ατομικά φιλέτα

                              —

                              με δέρμα

                  1,0

                  0,85

                  1 299

                              —

                              χωρίς δέρμα

                  1,1

                  0,85

                  1 429

                  Κεφαλάδες
                  (Dentex dentex and Pagellus spp.)

                  Ολόκληροι ή εκσπλαχνισμένοι, μετά ή άνευ κεφαλής

                  1,0

                  0,85

                  1 242

                  Ξιφίας
                  (Xiphias gladius)

                  Ολόκληρος ή εκσπλαχνισμένος, μετά ή άνευ κεφαλής

                  1,0

                  0,85

                  3 518

                  Γαρίδες

                     Penaeidae

                  Κατεψυγμένες

                              α)

                              Parapenaeus Longirostris

                  1,0

                  0,85

                  3 530

                              β)

                              Άλλα προϊόντα του είδους Penaeidae

                  1,0

                  0,85

                  6 641

                  Σουπιές του είδους
                  (Sepia officinalis, Rossia macrosoma και σεπιόλες του είδους Sepiola rondeletti)

                  Κατεψυγμένες

                  1,0

                  0,85

                  1 669

                  Καλαμάρια (Loligo spp.)

                              α)

                              Loligo patagonica

                              —

                              ολόκληρα, ακαθάριστα

                  1,00

                  0,85

                  1 012

                              —

                              καθαρισμένα

                  1,20

                  0,85

                  1 215

                              β)

                              Loligo vulgaris

                              —

                              ολόκληρα, ακαθάριστα

                  2,50

                  0,85

                  2 531

                              —

                              καθαρισμένα

                  2,90

                  0,85

                  2 936

                  Χταπόδι
                  (Octopus spp)

                  Κατεψυγμένα

                  1,00

                  0,85

                  1 892

                     Illex argentinus

                              —

                              ολόκληρα, ακαθάριστα

                  1,00

                  0,80

                  719

                              —

                              σωλήνας

                  1,70

                  0,80

                  1 223

                     Τύποι εμπορικής παρουσίασης:

                              Προϊόν ολόκληρο, ακαθάριστο

                              :

                              προϊόν που δεν έχει υποστεί καμία επεξεργασία.

                              Καθαρισμένο προϊόν

                              :

                              προϊόν που έχει τουλάχιστον εκσπλαχνισθεί.

                              Σωλήνας

                              :

                              σώμα καλαμαριού το οποίο έχει τουλάχιστον εκσπλαχνισθεί και αποκεφαλισθεί.


title: Εκτελεστικός κανονισμός (ΕΕ) 2017/1 της Επιτροπής, της 3ης Ιανουαρίου 2017, για τις διαδικασίες αναγνώρισης σκαφών βάσει της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου για τα σκάφη αναψυχής και τα ατομικά σκάφη (Κείμενο που παρουσιάζει ενδιαφέρον για τον ΕΟΧ )

text:
               4.1.2017

               EL

               Επίσημη Εφημερίδα της Ευρωπαϊκής Ένωσης

               L 1/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1 ΤΗΣ ΕΠΙΤΡΟΠΉΣ
   της 3ης Ιανουαρίου 2017
   για τις διαδικασίες αναγνώρισης σκαφών βάσει της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου για τα σκάφη αναψυχής και τα ατομικά σκάφη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ (1), και ιδίως το άρθρο 49 παράγραφος 1 στοιχείο γ),
   Εκτιμώντας τα ακόλουθα:

               (1)

               Για να εξασφαλιστεί αποτελεσματικότερη εφαρμογή του συστήματος κωδικοποίησης που απαιτείται για την αναγνώριση σκαφών σύμφωνα με την οδηγία 2013/53/ΕΕ, για να διευκολυνθεί η συνεργασία μεταξύ κρατών μελών και για να αυξηθεί η διαφάνεια, είναι αναγκαίο να θεσπιστούν ελάχιστοι κανόνες όσον αφορά τη διαδικασία απόδοσης και διαχείρισης του ενιαίου κωδικού του κατασκευαστή.

               (2)

               Είναι σκόπιμο να οριστεί ότι κάθε κράτος μέλος είναι αρμόδιο να ορίσει εθνική αρχή ή εθνικό φορέα απόδοσης του ενιαίου κωδικού του κατασκευαστή, που θα αποτελεί βασικό σημείο επαφής για την απόδοση και τη διαχείριση των κωδικών του κατασκευαστή.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής της οδηγίας για τα σκάφη αναψυχής που έχει συσταθεί δυνάμει του άρθρου 50 παράγραφος 1 της οδηγίας 2013/53/ΕΕ,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ 1

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Αντικείμενο
   Ο παρών κανονισμός θεσπίζει κανόνες για την αναγνώριση σκαφών, ιδίως κανόνες σχετικά με την απόδοση και τη διαχείριση των κωδικών του κατασκευαστή.
   Άρθρο 2
   Ορισμοί
   Για τους σκοπούς του παρόντος κανονισμού ισχύουν οι ακόλουθοι ορισμοί:
   α)   «εθνικός φορέας»: φορέας που ορίζεται από την εθνική αρχή κάθε κράτους μέλους για την απόδοση του ενιαίου κωδικού του κατασκευαστή·
   β)   «χώρα όπου είναι εγκατεστημένος ο κατασκευαστής»: η χώρα όπου ο κατασκευαστής έχει την καταστατική του έδρα, σε περίπτωση νομικού προσώπου, ή μόνιμη διεύθυνση, σε περίπτωση φυσικού προσώπου·
   γ)   «εθνικό μητρώο»: το μητρώο κάθε κράτους μέλους στο οποίο καταχωρίζεται ο ενιαίος κωδικός του κατασκευαστή για τους κατασκευαστές που είναι εγκατεστημένοι στο έδαφός του·
   δ)   «μητρώο τρίτης χώρας»: το μητρώο της συνεργατικής πλατφόρμας της Επιτροπής στο οποίο καταχωρίζεται ο ενιαίος κωδικός του κατασκευαστή για τους κατασκευαστές που είναι εγκατεστημένοι σε τρίτες χώρες·
   ε)   «μητρώο κρατών μελών»: η συγκέντρωση εθνικών μητρώων στη συνεργατική πλατφόρμα της Επιτροπής·
   στ)   «μητρώο κοινοποιημένων οργανισμών»: το μητρώο της συνεργατικής πλατφόρμας της Επιτροπής στο οποίο καταχωρίζεται ο κωδικός αναγνωριστικός αριθμός της αξιολόγησης μετά την κατασκευή.
   ΚΕΦΑΛΑΙΟ 2

      ΣΥΝΘΕΣΗ ΤΟΥ ΑΝΑΓΝΩΡΙΣΤΙΚΟΥ ΑΡΙΘΜΟΥ ΣΚΑΦΟΥΣ

   Άρθρο 3
   Αναγνωριστικός αριθμός σκάφους
   1.   Ο αναγνωριστικός αριθμός σκάφους (ΑΑΣ) περιλαμβάνει τα εξής στοιχεία με την ακόλουθη σειρά:

               α)

               τον κωδικό της χώρας του κατασκευαστή, που υποδηλώνει τη χώρα στην οποία είναι εγκατεστημένος ο κατασκευαστής·

               β)

               τον ενιαίο κωδικό του κατασκευαστή, που έχει αποδοθεί από την εθνική αρχή κράτους μέλους· ωστόσο, ο ίδιος συνδυασμός χαρακτήρων με τον οποίο δημιουργείται ενιαίος κωδικός για έναν κατασκευαστή από την εθνική αρχή ή τον εθνικό φορέα ενός κράτους μέλους, είναι επίσης δυνατό να δημιουργηθεί από την εθνική αρχή ή τον εθνικό φορέα άλλου κράτους μέλους και το διακριτικό στοιχείο είναι ο κωδικός της χώρας του κατασκευαστή·

               γ)

               έναν μοναδικό αριθμό σειράς που έχει αποδοθεί από τον κατασκευαστή για την αναγνώριση του σκάφους, χρησιμοποιείται δε μόνο μία φορά από τον συγκεκριμένο κατασκευαστή· ωστόσο, ο ίδιος συνδυασμός χαρακτήρων μπορεί να χρησιμοποιηθεί και από άλλον κατασκευαστή και το διακριτικό στοιχείο είναι ο συνδυασμός με τον ενιαίο κωδικό του κατασκευαστή και με τον κωδικό της χώρας του κατασκευαστή·

               δ)

               τον μήνα και το έτος παραγωγής·

               ε)

               το έτος μοντέλου, που αντιστοιχεί στο έτος κατά το οποίο το συγκεκριμένο σκάφος προορίζεται να διατεθεί στην αγορά.

         2.   Η σύνθεση του ΑΑΣ είναι σύμφωνη με τις διατάξεις του παραρτήματος I σημείο 2.1 δεύτερο εδάφιο της οδηγίας 2013/53/ΕΕ.
   ΚΕΦΑΛΑΙΟ 3

      ΑΠΟΔΟΣΗ ΚΑΙ ΔΙΑΧΕΙΡΙΣΗ ΤΟΥ ΕΝΙΑΙΟΥ ΚΩΔΙΚΟΥ ΤΟΥ ΚΑΤΑΣΚΕΥΑΣΤΗ

   Άρθρο 4
   Απόδοση του ενιαίου κωδικού του κατασκευαστή
   1.   Ο ενιαίος κωδικός του κατασκευαστή αποδίδεται από την εθνική αρχή ή τον εθνικό φορέα κράτους μέλους ύστερα από αίτηση του κατασκευαστή ή του εξουσιοδοτημένου αντιπροσώπου του σύμφωνα με το άρθρο 6 ή το άρθρο 7.
   2.   Ο ενιαίος κωδικός για έναν συγκεκριμένο κατασκευαστή δημιουργείται και αποδίδεται μόνο μία φορά από την εθνική αρχή ή τον εθνικό φορέα κράτους μέλους. Κάθε κατασκευαστής διαθέτει μόνο έναν ενιαίο κωδικό για χρήση στην αγορά της Ένωσης.
   Άρθρο 5
   Εθνική αρχή απόδοσης του ενιαίου κωδικού του κατασκευαστή
   1.   Κάθε κράτος μέλος ορίζει την αρμόδια εθνική αρχή ή τον αρμόδιο εθνικό φορέα απόδοσης του ενιαίου κωδικού του κατασκευαστή.
   2.   Κάθε κράτος μέλος κοινοποιεί στην Επιτροπή την εθνική αρχή ή τον εθνικό φορέα που έχει εξουσιοδοτήσει για να αποδίδει τον ενιαίο κωδικό του κατασκευαστή.
   Άρθρο 6
   Διαδικασία απόδοσης του ενιαίου κωδικού του κατασκευαστή σε κατασκευαστή εγκατεστημένο σε κράτος μέλος της Ένωσης
   1.   Πριν από τη διάθεση σκάφους στην αγορά της Ένωσης, ο κατασκευαστής υποβάλλει αίτηση για απόδοση του ενιαίου κωδικού του κατασκευαστή, σε γλώσσα εύκολα κατανοητή από την αρχή στην οποία υποβάλλεται η αίτηση, σύμφωνα με τα οριζόμενα από την αρχή, στην εθνική αρχή ή στον εθνικό φορέα στο κράτος μέλος όπου είναι εγκατεστημένος.
   2.   Η αίτηση που αναφέρεται στην παράγραφο 1 συνοδεύεται από αντίγραφο εγγράφου που αποδεικνύει ότι ο κατασκευαστής είναι εγκατεστημένος στο οικείο κράτος μέλος, σε γλώσσα εύκολα κατανοητή από την αρχή στην οποία υποβάλλεται η αίτηση, σύμφωνα με τα οριζόμενα από την αρχή.
   3.   Η εθνική αρχή ή ο εθνικός φορέας, ύστερα από επαλήθευση της αίτησης, αποδίδει τον ενιαίο κωδικό του κατασκευαστή σύμφωνα με το άρθρο 4.
   4.   Κάθε κράτος μέλος εξασφαλίζει ότι ο ενιαίος κωδικός του κατασκευαστή καταχωρίζεται στο εθνικό του μητρώο. Τα στοιχεία αυτά τίθενται στη διάθεση όλων των κρατών μελών στο μητρώο των κρατών μελών.
   Άρθρο 7
   Διαδικασία απόδοσης του ενιαίου κωδικού του κατασκευαστή σε κατασκευαστή εγκατεστημένο σε τρίτη χώρα
   1.   Πριν από τη διάθεση σκάφους στην αγορά της Ένωσης, ο κατασκευαστής που είναι εγκατεστημένος σε τρίτη χώρα ή ο εξουσιοδοτημένος αντιπρόσωπός του, υποβάλλει αίτηση για απόδοση του ενιαίου κωδικού του κατασκευαστή, σε γλώσσα εύκολα κατανοητή από την αρχή στην οποία υποβάλλεται η αίτηση, σύμφωνα με τα οριζόμενα από την αρχή, στην εθνική αρχή ή στον εθνικό φορέα του κράτους μέλους στο έδαφος του οποίου ο κατασκευαστής σκοπεύει να διαθέσει το σκάφος στην αγορά. Η αίτηση υποβάλλεται μόνο σε ένα κράτος μέλος.
   2.   Η αίτηση που αναφέρεται στην παράγραφο 1 συνοδεύεται από αντίγραφο εγγράφου που αποδεικνύει ότι ο κατασκευαστής είναι εγκατεστημένος στην οικεία χώρα, σε γλώσσα εύκολα κατανοητή από την αρχή στην οποία υποβάλλεται η αίτηση, σύμφωνα με τα οριζόμενα από την αρχή.
   3.   Αμέσως μετά την παραλαβή αίτησης από κατασκευαστή, η εθνική αρχή ή ο εθνικός φορέας του κράτους μέλους ελέγχει στο μητρώο της τρίτης χώρας τη διαθεσιμότητα του συνδυασμού κωδικών προκειμένου να διασφαλιστεί ότι είναι η πρώτη φορά που ο κατασκευαστής υπέβαλε αίτηση σε κράτος μέλος.
   4.   Μετά την επαλήθευση που αναφέρεται στην παράγραφο 3, η εθνική αρχή ή ο εθνικός φορέας του κράτους μέλους καταχωρίζει το όνομα και τη διεύθυνση του κατασκευαστή στο μητρώο της τρίτης χώρας προκειμένου να δηλωθεί ότι το κράτος μέλος αρχίζει τη διαδικασία απόδοσης ενιαίου κωδικού του κατασκευαστή.
   5.   Η εθνική αρχή ή ο εθνικός φορέας, ύστερα από επαλήθευση της αίτησης, αποδίδει στον κατασκευαστή τον ενιαίο κωδικό του κατασκευαστή σύμφωνα με το άρθρο 4. Σε κατασκευαστή που είναι εγκατεστημένος σε τρίτη χώρα αποδίδεται μόνον ένας ενιαίος κωδικός του κατασκευαστή από την εθνική αρχή ενός μόνο από τα κράτη μέλη.
   6.   Όταν η εθνική αρχή ή ο εθνικός φορέας αποδίδει ενιαίο κωδικό του κατασκευαστή σε κατασκευαστή που είναι εγκατεστημένος σε τρίτη χώρα, η εθνική αρχή ή ο εθνικός φορέας καταχωρίζει τον κωδικό στο μητρώο της τρίτης χώρας.
   Άρθρο 8
   Διαδικασία σε περίπτωση αξιολόγησης μετά την κατασκευή
   1.   Στην περίπτωση αξιολόγησης μετά την κατασκευή που αναφέρεται στα άρθρα 19 και 23 της οδηγίας 2013/53/ΕΕ, όταν ο κοινοποιημένος οργανισμός επιθέτει, υπ' ευθύνη του, τον αναγνωριστικό αριθμό σκάφους, ο ενιαίος κωδικός του κατασκευαστή υποδεικνύεται από τον κωδικό αναγνωριστικό αριθμό της αξιολόγησης μετά την κατασκευή και αποδίδεται από την εθνική αρχή του κράτους μέλους στο οποίο είναι εγκατεστημένος ο κοινοποιημένος οργανισμός.
   2.   Κατά την απόδοση του κωδικού αναγνωριστικού αριθμού της αξιολόγησης μετά την κατασκευή, οι κοινοποιημένοι οργανισμοί τον καταχωρίζουν στο μητρώο των κοινοποιημένων οργανισμών.
   Άρθρο 9
   Τέλη
   Τα κράτη μέλη μπορούν να θεσπίζουν κανόνες για τα τέλη που ισχύουν για την απόδοση του ενιαίου κωδικού του κατασκευαστή.
   ΚΕΦΑΛΑΙΟ 4

      ΤΕΛΙΚΕΣ ΔΙΑΤΑΞΕΙΣ

   Άρθρο 10
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Ιανουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 354 της 28.12.2013, σ. 90.


title: Εκτελεστικός κανονισμός (ΕΕ) αριθ. 934/2013 της Επιτροπής, της 27ης Σεπτεμβρίου 2013 , για την τροποποίηση του εκτελεστικού κανονισμού (ΕΕ) αριθ. 914/2013 σχετικά με τον καθορισμό, για το 2013, δημοσιονομικών ανώτατων ορίων για ορισμένα καθεστώτα άμεσης στήριξης που προβλέπονται στον κανονισμό (ΕΚ) αριθ. 73/2009 του Συμβουλίου

text:
               28.9.2013

               EL

               Επίσημη Εφημερίδα της Ευρωπαϊκής Ένωσης

               L 257/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 934/2013 ΤΗΣ ΕΠΙΤΡΟΠΉΣ
   της 27ης Σεπτεμβρίου 2013
   για την τροποποίηση του εκτελεστικού κανονισμού (ΕΕ) αριθ. 914/2013 σχετικά με τον καθορισμό, για το 2013, δημοσιονομικών ανώτατων ορίων για ορισμένα καθεστώτα άμεσης στήριξης που προβλέπονται στον κανονισμό (ΕΚ) αριθ. 73/2009 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (1), και ιδίως το άρθρο 51 παράγραφος 2 πρώτο εδάφιο, το άρθρο 69 παράγραφος 3 πρώτο εδάφιο και το άρθρο 142 στοιχείο γ),
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) αριθ. 914/2013 της Επιτροπής (2) καθορίστηκαν, για το 2013, δημοσιονομικά ανώτατα όρια όσον αφορά ορισμένα καθεστώτα άμεσης στήριξης που προβλέπονται στον κανονισμό (ΕΚ) αριθ. 73/2009.

               (2)

               Η Ελλάδα έχει κάνει χρήση της δυνατότητας που προβλέπεται στο άρθρο 69 παράγραφος 1 του κανονισμού (ΕΚ) αριθ. 73/2009 κατά τη διάρκεια των ετών 2010, 2011 και 2012. Για καθένα από τα έτη αυτά καθορίστηκε, αντίστοιχα, ένα δημοσιονομικό ανώτατο όριο όσον αφορά την ειδική στήριξη που προβλέπεται στον τίτλο III κεφάλαιο 5 του κανονισμού (ΕΚ) αριθ. 73/2009.

               (3)

               Τον Ιούλιο του 2012 η Ελλάδα αποφάσισε να κάνει χρήση της δυνατότητας που προβλέπεται στο άρθρο 69 παράγραφος 1 του κανονισμού (ΕΚ) αριθ. 73/2009 και για το έτος 2013. Ωστόσο, λόγω παρανόησης όσον αφορά την κοινοποίηση της εν λόγω απόφασης, τα ποσά που έπρεπε να καθοριστούν για τα δημοσιονομικά ανώτατα όρια για το 2013 δεν έχουν συμπεριληφθεί στον εκτελεστικό κανονισμό (ΕΕ) αριθ. 914/2013.

               (4)

               Δεδομένου ότι η Ελλάδα αποφάσισε να συνεχίσει την εφαρμογή της ειδικής στήριξης κατά το ημερολογιακό έτος 2013, χωρίς καμία αλλαγή στα ποσά που έχουν κοινοποιηθεί από την Ελλάδα για τη χρηματοδότηση των μέτρων στήριξης όπως εφαρμόστηκαν το έτος 2012, τα δημοσιονομικά ανώτατα όρια θα πρέπει να καθοριστούν για το εν λόγω έτος.

               (5)

               Για λόγους σαφήνειας, θα πρέπει να δημοσιευθούν τα ανώτατα όρια που προκύπτουν από τα ποσά που χορηγήθηκαν από την Ελλάδα το 2013 για τα σχετικά μέτρα.

               (6)

               Με τον εκτελεστικό κανονισμό (ΕΕ) αριθ. 929/2013 της Επιτροπής (3) τροποποιήθηκαν τα εθνικά ανώτατα όρια για το 2013 που καθορίζονται στο παράρτημα VIII του κανονισμού (ΕΚ) αριθ. 73/2009 όσον αφορά το Λουξεμβούργο και τη Μάλτα. Το παράρτημα V του εκτελεστικού κανονισμού (ΕΕ) αριθ. 914/2013 θα πρέπει να τροποποιηθεί αναλόγως.

               (7)

               Σύμφωνα με το άρθρο 51 παράγραφος 1 έκτο εδάφιο του κανονισμού (ΕΚ) αριθ. 73/2009, η Κροατία κοινοποίησε στην Επιτροπή την απόφασή της να χρησιμοποιήσει ορισμένο ποσοστό των ανώτατων ορίων που καθορίζονται στο άρθρο 104 παράγραφος 4 και στο άρθρο 112 παράγραφος 5 του εν λόγω κανονισμού σχετικά με τις ενισχύσεις για αιγοπρόβειο κρέας και τις ενισχύσεις για βόειο κρέας, αντίστοιχα. Ως εκ τούτου, θα πρέπει να καθοριστούν τα σχετικά δημοσιονομικά ανώτατα όρια για την πριμοδότηση για αιγοπρόβατα, τη συμπληρωματική πριμοδότηση για αιγοπρόβατα και την πριμοδότηση για θηλάζουσες αγελάδες.

               (8)

               Σύμφωνα με το άρθρο 69 παράγραφος 1 του κανονισμού (ΕΚ) αριθ. 73/2009, η Κροατία αποφάσισε πριν από την ημερομηνία προσχώρησής της να χρησιμοποιήσει την ειδική στήριξη που προβλέπεται στο άρθρο 68 παράγραφος 1 στοιχείο α) σημείο ii) του εν λόγω κανονισμού στον γαλακτοκομικό τομέα και κοινοποίησε την απόφασή της στην Επιτροπή. Η απόφαση είναι σύμφωνη με το όριο που αναφέρεται στο άρθρο 69 παράγραφος 4 του κανονισμού (ΕΚ) αριθ. 73/2009. Το σχετικό ανώτατο όριο θα πρέπει να καθοριστεί από την Επιτροπή.

               (9)

               Η Κροατία εφαρμόζει το καθεστώς ενιαίας ενίσχυσης που προβλέπεται στον τίτλο III του κανονισμού (ΕΚ) αριθ. 73/2009. Για λόγους σαφήνειας, είναι σκόπιμο να δημοσιευθεί, για το 2013, το δημοσιονομικό ανώτατο όριο του καθεστώτος ενιαίας ενίσχυσης για την Κροατία, το οποίο προκύπτει μετά την αφαίρεση των ανώτατων ορίων για τις ενισχύσεις, που αναφέρονται στα άρθρα 52, 53 και 68 του κανονισμού (ΕΚ) αριθ. 73/2009, από τα ανώτατα όρια του παραρτήματος VIII του εν λόγω κανονισμού.

               (10)

               Ως εκ τούτου, τα παραρτήματα I έως V του εκτελεστικού κανονισμού (ΕΕ) αριθ. 914/2013 θα πρέπει να τροποποιηθούν αναλόγως.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα I έως V του εκτελεστικού κανονισμού (ΕΕ) αριθ. 914/2013 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Σεπτεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 30 της 31.1.2009, σ. 16.

      (2)  Εκτελεστικός κανονισμός (ΕΕ) αριθ. 914/2013 της Επιτροπής, της 23ης Σεπτεμβρίου 2013, σχετικά με τον καθορισμό, για το 2013, δημοσιονομικών ανώτατων ορίων για ορισμένα καθεστώτα άμεσης στήριξης που προβλέπονται στον κανονισμό (ΕΚ) αριθ. 73/2009 του Συμβουλίου (ΕΕ L 252 της 24.9.2013, σ. 14).

      (3)  Εκτελεστικός κανονισμός (ΕΕ) αριθ. 929/2013 της Επιτροπής, της 26ης Σεπτεμβρίου 2013, για την τροποποίηση του παραρτήματος VIII του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής (ΕΕ L 255 της 27.9.2013, σ. 5).

      ΠΑΡΑΡΤΗΜΑ
      Τα παραρτήματα I έως V του εκτελεστικού κανονισμού (ΕΕ) αριθ. 914/2013 αντικαθίστανται από το ακόλουθο κείμενο:
      «
            ΠΑΡΑΡΤΗΜΑ I

               Δημοσιονομικά ανώτατα όρια για τις άμεσες ενισχύσεις που χορηγούνται κατ’ εφαρμογή των άρθρων 52, 53 και 54 του κανονισμού (ΕΚ) αριθ. 73/2009

               Ημερολογιακό έτος 2013

                        (σε χιλιάδες EUR)

                        BE

                        ES

                        FR

                        HR

                        AT

                        PT

                        FI

                        Πριμοδότηση για αιγοπρόβατα

                        1 192

                        21 892

                        600

                        Συμπληρωματική πριμοδότηση για αιγοπρόβατα

                        117

                        7 184

                        200

                        Πριμοδότηση για θηλάζουσες αγελάδες

                        77 565

                        261 153

                        525 622

                        2 948

                        70 578

                        78 695

                        Συμπληρωματική πριμοδότηση για θηλάζουσες αγελάδες

                        19 389

                        26 000

                        99

                        9 462

            ΠΑΡΑΡΤΗΜΑ II

               Δημοσιονομικά ανώτατα όρια για την ειδική στήριξη που προβλέπεται στο άρθρο 68 παράγραφος 1 του κανονισμού (ΕΚ) αριθ. 73/2009

               Ημερολογιακό έτος 2013

                        Κράτος μέλος

                           (σε χιλιάδες EUR)

                        Βέλγιο

                        8 600

                        Βουλγαρία

                        28 500

                        Τσεχική Δημοκρατία

                        31 826

                        Δανία

                        40 975

                        Εσθονία

                        1 253

                        Ιρλανδία

                        25 000

                        Ελλάδα

                        108 000

                        Ισπανία

                        248 054

                        Γαλλία

                        478 600

                        Κροατία

                        4 660

                        Ιταλία

                        321 950

                        Λετονία

                        5 130

                        Λιθουανία

                        13 304

                        Ουγγαρία

                        131 898

                        Κάτω Χώρες

                        38 900

                        Αυστρία

                        13 900

                        Πολωνία

                        106 558

                        Πορτογαλία

                        34 111

                        Ρουμανία

                        44 257

                        Σλοβενία

                        14 424

                        Σλοβακία

                        13 500

                        Φινλανδία

                        57 055

                        Σουηδία

                        3 469

                        Ηνωμένο Βασίλειο

                        29 800

                        Ποσά που έχουν κοινοποιηθεί από τα κράτη μέλη για τη χορήγηση της στήριξης που αναφέρεται στο άρθρο 68 παράγραφος 1 στοιχείο γ) και έχουν περιληφθεί στα ανώτατα όρια του καθεστώτος ενιαίας ενίσχυσης (σε χιλιάδες ευρώ).
                        Ελλάδα: 30 000
                        Σλοβενία: 5 800

            ΠΑΡΑΡΤΗΜΑ III

               Δημοσιονομικά ανώτατα όρια για τη στήριξη που προβλέπεται στο άρθρο 68 παράγραφος 1 στοιχείο α) σημεία i), ii), iii) και iv) και στο άρθρο 68 παράγραφος 1 στοιχεία β) και ε) του κανονισμού (ΕΚ) αριθ. 73/2009

               Ημερολογιακό έτος 2013

                        Κράτος μέλος

                           (σε χιλιάδες EUR)

                        Βέλγιο

                        4 461

                        Βουλγαρία

                        28 500

                        Τσεχική Δημοκρατία

                        31 826

                        Δανία

                        17 075

                        Εσθονία

                        1 253

                        Ιρλανδία

                        25 000

                        Ελλάδα

                        78 000

                        Ισπανία

                        179 954

                        Γαλλία

                        297 600

                        Κροατία

                        4 660

                        Ιταλία

                        152 950

                        Λετονία

                        5 130

                        Λιθουανία

                        13 304

                        Ουγγαρία

                        46 164

                        Κάτω Χώρες

                        31 420

                        Αυστρία

                        13 900

                        Πολωνία

                        106 558

                        Πορτογαλία

                        21 210

                        Ρουμανία

                        44 257

                        Σλοβενία

                        8 624

                        Σλοβακία

                        13 500

                        Φινλανδία

                        57 055

                        Σουηδία

                        3 469

                        Ηνωμένο Βασίλειο

                        29 800

            ΠΑΡΑΡΤΗΜΑ IV

               Ποσά που πρόκειται να χρησιμοποιηθούν από τα κράτη μέλη κατ’ εφαρμογή του άρθρου 69 παράγραφος 6 στοιχείο α) του κανονισμού (ΕΚ) αριθ. 73/2009 για την κάλυψη της ειδικής στήριξης που προβλέπεται στο άρθρο 68 παράγραφος 1 του εν λόγω κανονισμού

               Ημερολογιακό έτος 2013

                        Κράτος μέλος

                           (σε χιλιάδες EUR)

                        Βέλγιο

                        8 600

                        Δανία

                        23 250

                        Ιρλανδία

                        23 900

                        Ελλάδα

                        70 000

                        Ισπανία

                        144 390

                        Γαλλία

                        84 000

                        Ιταλία

                        144 900

                        Κάτω Χώρες

                        31 700

                        Αυστρία

                        11 900

                        Πορτογαλία

                        21 700

                        Σλοβενία

                        5 800

                        Φινλανδία

                        6 190

            ΠΑΡΑΡΤΗΜΑ V

               Δημοσιονομικά ανώτατα όρια για το καθεστώς ενιαίας ενίσχυσης

               Ημερολογιακό έτος 2013

                        Κράτος μέλος

                           (σε χιλιάδες EUR)

                        Βέλγιο

                        517 901

                        Δανία

                        1 031 277

                        Γερμανία

                        5 852 938

                        Ιρλανδία

                        1 339 769

                        Ελλάδα

                        2 225 227

                        Ισπανία

                        4 913 824

                        Γαλλία

                        7 607 272

                        Κροατία

                        86 007

                        Ιταλία

                        4 202 935

                        Λουξεμβούργο

                        37 672

                        Μάλτα

                        5 504

                        Κάτω Χώρες

                        890 551

                        Αυστρία

                        679 111

                        Πορτογαλία

                        476 907

                        Σλοβενία

                        141 450

                        Φινλανδία

                        518 883

                        Σουηδία

                        767 437

                        Ηνωμένο Βασίλειο

                        3 958 242

                  »


title: Εκτελεστικός κανονισμός (ΕΕ) αριθ. 928/2014 της Επιτροπής, της 27ης Αυγούστου 2014 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Crottin de Chavignol/Chavignol (ΠΟΠ)]

text:
               29.8.2014

               EL

               Επίσημη Εφημερίδα της Ευρωπαϊκής Ένωσης

               L 258/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 928/2014 ΤΗΣ ΕΠΙΤΡΟΠΉΣ
   της 27ης Αυγούστου 2014
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Crottin de Chavignol/Chavignol (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης ονομασίας προέλευσης «Crottin de Chavignol»/«Chavignol», η οποία καταχωρίσθηκε δυνάμει του κανονισμού (ΕΚ) αριθ. 1107/96 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Crottin de Chavignol»/«Chavignol» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Αυγούστου 2014.

            Για την Επιτροπή,

            Εξ ονόματος του Προέδρου,

         Andris PIEBALGS

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώρηση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου (ΕΕ L 148 της 21.6.1996, σ. 1).

      (3)  ΕΕ C 103 της 8.4.2014, σ. 16.